ખાનગી બસ સંચાલકોનાં ભાડા આસમાને પહોંચી જતાં વિવિધ સંસ્થા-સંગઠનોની રજૂઆતને ધ્યાને રાખીને સુરત એસ. ટી. નિગમ દ્વારા એક હજાર જેટલી બસ આપવા માટેની પ્રપોઝલ મૂકાઇ હતી. અહીં મહત્વની વાત એમ છે કે, પાછલા બે વર્ષની સરખામણીમાં સુરત એસ. ટી. નિગમે દિવાળીનાં ચાર દિવસમાં એક્સ્ટ્રા બસ દોડાવીને દોઢ કરોડ જેટલી આવક મેળવી લીધી છે. મુસાફરોનો ધસારો જોતાં હજુ પણ આવક વધવાની આશા એસટી વિભાગના સત્તાધીશો સેવી રહ્યા છે.